1.3.86 De Europæiske Fællesskabers Tidende Nr.L54/19 RÅDETS FORORDNING (EØF) Nr. 488/86 af 25. februar 1986 om forlængelse indtil den 28. februar 1986 af gyldigheden af den midlertidige aftale om samordnede forholdsregler mellem Det europæiske økonomiske Fællesskab og Spanien vedrørende indførsel af ost i Spanien RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Por- tugals tiltrædelse, særlig artikel 89, stk. 1, under henvisning til forslag fra Kommissionen, og ud fra følgende betragtninger: Den midlertidige aftale om samordnede forholdsregler mellem Det europæiske økonomiske Fællesskab og Spa- nien vedrørende indførsel af ost i Spanien udløb den 31. december 1985: efter tiltrædelsesaktens artikel 394, stk. 3, er den ord- ning, der gælder for samhandelen mellem Spanien og Fællesskabet i dets sammensætning pr. 31. december 1985, bl.a. med hensyn til mælk og mejeriprodukter ind- til den 28. februar 1986 den ordning, som var gældende før tiltrædelsen; derfor bør gyldigheden af den ordning, ' der blev fastsat ved ovennævnte aftale forlænges med to måneder; for at undgå afbrydelse af samhandelen bør denne forlængelse gælde fra 1. januar 1986 — UDSTEDT FØLGENDE FORORDNING: Artikel 1 Gyldigheden af den ordning, der er fastsat ved den mid- lertidige aftale om samordnede forholdsregler mellem Fællesskabet og Spanien vedrørende indførsel af ost i Spanien, forlænges indtil den 28. februar 1986. Den minimumsmængde af ost fra Fællesskabet i dets sammensætning pr. 31. december 1985, der kan indføres i Spanien i perioden 1. januar til 28. februar 1986, er fastsat som anført i bilaget. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den anvendes fra den 1. januar 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 25. februar 1986. På Rådets vegne G. BRAKS Formand